Številka: 1101-19/2020

Datum: 15. 9. 2020

Na podlagi 3. točke prvega odstavka 68. člena v povezavi s tretjim odstavkom 70. člena Zakona o javnih uslužbencih (Uradni list RS, št. 63/07 – UPB3, 65/08, 69/08-ZTFI-A, 69/08-ZZavar-E, 74/09 – odl.US in 40/12-ZUJF; v nadaljevanju besedila: ZJU) in v skladu s 25. členom Zakona o delovnih razmerjih (ZDR-1, Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS) Ministrstvo za infrastrukturo, Langusova ulica 4, Ljubljana, objavlja javno objavo za zasedbo prostega uradniškega delovnega mesta:

**SEKRETAR (šifra DM 8103)**

**za določen čas, s polnim delovnim časom,**

**za čas trajanja posebnega vladnega projekta »Predsedovanje Republike Slovenije Svetu Evropske unije 2021«, in sicer od predvidoma 1. 10. 2020 do 31. 3. 2022**

Izbrani kandidat bo razporejen **v Stalno predstavništvo Republike Slovenije pri Evropski uniji v Bruslju (v nadaljevanju besedila: SPBR), in sicer na delovno mesto 7657 DIPLOMAT V ZUNANJI SLUŽBI Svetovalec za transport/atomska vprašanja**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
* najmanj 7 let delovnih izkušenj;
* osnovna raven znanja angleškega jezika;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Zaželeno je znanje osnovne ravni tujega jezika.

Izbrani kandidat bo moral pred razporeditvijo v SPBR izpolnjevati še naslednje pogoje:

* znanje angleškega in drugega tujega jezika na višji ravni;
* pridobljeno dovoljenje za dostop do tajnih podatkov RS/EU/NATO, stopnje tajnosti ZAUPNO;
* uspešno opravljeno usposabljanje s področij vsebin diplomatskega izpita;
* uspešno opravljen test osebnostne primernosti;
* uspešno opravljene priprave;
* uspešno opravljen jezikovni preizkus, ki se lahko opravlja največ dvakrat;
* uspešno opravljen zagovor smernic za delo.

Želena so tudi naslednja znanja in sposobnosti:

* znanje dela z računalnikom;
* komunikacijske veščine;
* sposobnost organiziranja.

Znanje angleškega in drugega tujega jezika na višji ravni kandidat dokazuje:

* s potrdilom o aktivnem znanju jezika (zlasti s potrdilom o opravljeni maturi, opravljenem izpitu Državnega izpitnega centra na višji ravni, potrdilom o opravljenem mednarodnem izpitu oziroma certifikatu najmanj na ravni Sveta Evrope B2, ipd.), ki ni starejše od deset let;
* z dokazilom, da se je oseba šolala v tujem jeziku (pridobila stopnjo izobrazbe: osnovno, srednjo, dodiplomsko ali podiplomsko) v državi, v kateri je to materni jezik, če od zaključka šolanja ni preteklo več kot deset let;
* z dokazilom, da je oseba vsaj šest mesecev opravljala delo visokošolske zahtevnosti v tujini v tujem jeziku, če od opravljanja dela ni preteklo več kot deset let;
* z uspešno opravljenim ustnim ali pisnim preizkusom, katerega izvede oseba, ki jo določi služba, pristojna za kadrovske zadeve, in je kvalificirana za presojo znanja angleškega ali drugega tujega jezika.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem ali izobrazbo pridobljeno po študijskem programu druge stopnje v skladu z zakonom, ki ureja visoko šolstvo.

Izbrani kandidat bo moral pred sklenitvijo pogodbe o zaposliti opraviti osnovno usposabljanje s področja varovanja tajnih podatkov.

Delovne naloge na Ministrstvu za infrastrukturo:

* samostojno oblikovanje ključnih sistemskih rešitev in drugih najzahtevnejših gradiv s področja predsedovanja Republike Slovenije Evropski uniji,
* priprava zahtevnejših strokovnih podlag, osnutkov in predlogov rešitev, analiza in primerjava dosjejev ter usklajevanje z drugimi področji,
* usklajevanje različnih zahtevnejših nalog pri pripravi in izvedbi projekta predsedovanja Republike Slovenije Evropski uniji,
* izvajanje zahtevnejših organizacijsko-tehničnih nalog za zagotavljanje priprav na
* predsedovanje in njegove logistične izvedbe,
* neposredna pomoč pri vodenju strokovnih nalog na delu delovnega področja ministrstva,
* vodenje projektnih skupin za najzahtevnejše in ključne projekte,
* opravljanje drugih najzahtevnejših nalog povezanih s projektom predsedovanja Republike Slovenije Evropski uniji.

V času zaposlitve na Ministrstvu za infrastrukturo bo izbrani kandidat opravljal priprave za delo v SPBR.

Delovne naloge v SPBR:

* opravljanje nalog s področja zunanjih zadev in s področja odnosov Republike Slovenije z EU ter s področij, ki se navezujejo na zunanje zadeve in mednarodne odnose;
* oblikovanje gradiv in predlogov ukrepov s področja zunanjih zadev, EU in mednarodnih odnosov;
* vodenje delovnih teles Sveta EU;
* opravljanje drugih nalog v okviru priprav in izvedbe predsedovanja Republike Slovenije Svetu EU;
* sodelovanje v projektnih skupinah,
priprava najzahtevnejših gradiv, strokovnih podlag, osnutkov in predlogov rešitev ter analiz;
* priprava poročil z zasedanj delovnih skupin in delovnih teles;
* opravljanje drugih nalog podobne stopnje zahtevnosti po navodilu vodje;
* opravljanje nalog, povezanih z delom na delovnem mestu Svetovalec za transport/atomska vprašanja;
* nadomeščanje uslužbencev v predstavništvu.

Prijava mora vsebovati:

1. Obrazec: »Vloga za zaposlitev, št. JO 1101-20/2020«, ki je priloga te javne objave in iz katerega mora biti razvidno:

* izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena);
* izpolnjevanje pogoja glede zahtevanih delovnih izkušenj, pri čemer mora biti v prijavi navedeno datum (dan, mesec in leto) sklenitve in datum (dan, mesec in leto) prekinitve zaposlitve pri posameznem delodajalcu, ter kratko piše delo, ki ga je opravljal pri tem delodajalcu;

Obrazec: »Vloga za zaposlitev, št. JO 1101-20/2020« je obvezna sestavina prijavne vloge posameznega kandidata.

2. pisno izjavo kandidata o izpolnjevanju pogoja osnovne ravni znanja angleškega jezika,

3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

4. podpisano pisno izjavo, da za namen te javne objave dovoljuje Ministrstvu za infrastrukturo pridobitev podatkov o zahtevani stopnji izobrazbe in podatkov iz prejšnje točke iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

5. pisno izjavo o izpolnjevanju pogoja znanja angleškega in drugega tujega jezika na višji ravni (dokazilo bo moral izbrani kandidat predložiti najkasneje do zasedbe delovnega mesta).

6. pisno izjavo o izpolnjevanju drugih pogojev za zasedbo delovnega mesta.

7. pisno izjavo, da soglaša, da se bo zanj opravilo varnostno preverjanje za dostop do tajnih podatkov stopnje "ZAUPNO", v skladu z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10 in 60/11).

8. Europass življenjepis, v katerem kandidat poleg formalne izobrazbe navede tudi druga znanja in veščine, ki jih je že pridobil, ter delovne izkušnje s področja nalog razpisanega delovnega mesta.

9. pisno soglasje kandidata, da Ministrstvu za infrastrukturo dovoljuje, da pridobljene podatke, ki jih kandidat navede v prijavi, obdeluje za namen izvedbe javnega natečaja.

Izbranemu kandidatu se bodo na delovnem mestu Sekretar določile pravice in dolžnosti glede na uradniški naziv Sekretar. Delovno razmerje bo sklenjeno za določen čas, za čas trajanja posebnega vladnega projekta »Predsedovanje Republike Slovenije Svetu Evropske unije 2021«, in sicer od predvidoma 1. 10. 2020 do 31. 3. 2022, s polnim delovnim časom in 3 mesečnim poskusnim delom.

Pogodbo o zaposlitvi bo izbrani kandidat sklenil samo v primeru izpolnjevanja vseh pogojev za zasedbo delovnega mesta, in sicer z Ministrstvom za infrastrukturo. Po sklenitvi pogodbe o zaposlitvi bo premeščen v Ministrstvo za zunanje zadeve in razporejen v SPBR, in sicer predvidoma s 1. 11. 2020. Izbrani kandidat bo delo opravljal v prostorih Ministrstva za infrastrukturo, Langusova 4, Ljubljana oz. v njegovih uradnih prostorih, po razporeditvi pa na sedežu predstavništva, v prostorih na naslovu Rue du Commerce 44, Bruselj, Belgija oziroma v drugih uradnih prostorih, kjer predstavništvo opravlja svoje naloge.

Kandidati pošljejo pisne prijave s prilogami v zaprti ovojnici z označbo: "za javno objavo, št. 1101-20/2020", na naslov: Ministrstvo za infrastrukturo, Služba za kadrovske zadeve, Langusova 4, Ljubljana in sicer v roku 3 dni po objavi na osrednjem spletnem mestu državne uprave GOV.SI in na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mzi@gov.si, pri čemer veljavnost prijave ni pogojena z elektronskim podpisom.

Neizbrani kandidati bodo o izboru pisno obveščeni najkasneje v osmih dneh po zaključenem postopku izbire.

Informacije o izvedbi javne objave dobite na telefonski št. 01/478 82 36 (ga Tatjana Vengar), o delovnem področju pa na telefonski št. 01/478 71 49 (ga. Jana Lenarčič).

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Priloga:

- Obrazec: »Vloga za zaposlitev, št. JO 1101- 19/2020«